Julius Nyerere

Julius Kambarage Nyerere (13. aprill 1922 Butiama – 14. oktoober 1999 London) oli dekolonisatsiooniperioodiaegne Tansaania poliitikategelane. 

Aastatel 1964–1985 oli ta Tansaania (esimene) president, 1961–1962 Tanganjika peaminister ja 1962–1964 Tanganjika president.

Ta sündis aastal 1922 Butiamas (Victoria järve idakaldal praeguse haldusjaotuse järgi Mara piirkonnas). Ta õppis Kampalas Makerere Ülikoolis õpetajaks, saades diplomi aastal 1947. Seejärel töötas ta Taboras inglise keele ja bioloogia õpetajana. Aastal 1949 sai ta valitsuse stipendiumi Edinburghi Ülikoolis, kus ta sai 1952. aastal majanduse ja ajaloo alal magistrikraadi. Edinburghis tutvus ta fabianismiga ning hakkas arendama oma konkreetset nägemust sotsialismi ühendamisest Aafrika ühiskondliku eluga. Pärast magistrikraadi saamist jätkas ta kodumaal pedagoogilist tegevust.

Tansaania presidendid
Tansaania poliitikud
Sündinud 1922
Surnud 1999